༄༅། །ཕྱག་ཆེན་ཉམས་ལེན་བཞུགས།
༄༅། །བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །རྣམ་ཀུན་མཆོག་
ལྡན་སྟོང་པ་ཉིད། །ཆོས་རྣམས་ཀུན་གྱི་དེ་ཁོ་ན། །འཁོར་འདས་ཀུན་ལ་རྒྱས་
འདེབས་པ། །ཕྱག་རྒྱ་ཆེན་པོ་ཞེས་སུ་བཤད། །བདག་དང་རྡུལ་དང་རྣམ་རིག་
པ། །སྟོང་པར་ལྟ་བ་ལ་སོགས་པ། །མཚན་མར་འཛིན་པ་ཀུན་སྤངས་ཏེ། །དམིགས་
མེད་ངང་ལ་ལྷུག་པར་བཞག །དེ་ལས་ཉམས་མྱོང་གང་སྐྱེས་ཀྱང༌་། །དགའ་དང་
ཞུམ་པར་མི་བྱ་སྟེ། ། །བླང་བ་དང་ནི་དོར་བའི་བློ། །ཐམས་ཅད་འདིར་ནི་སྤང་
བར་བྱ། །ཏིང་འཛིན་དེ་ལ་མཉམ་གཞག་ནས། །འགྲོ་འཆག་ཉལ་དང་འདུག་པ་
ཡི། །རྗེས་ཀྱི་སྤྱོད་པ་ཐམས་ཅད་ཀུན། །སྒྱུ་མ་ལྟ་བུའི་ཚུལ་གྱིས་སྤྱད། །ཆོས་ཉིད་
ངང་ནས་འགྲོ་ཀུན་ལ། །ཚད་མེད་སྙིང་རྗེ་བསྒོམ་བྱ་ཞིང་། །བདག་ལ་ཆགས་པ་མེད་
པའི་བློས། །ཇི་ལྟར་ནུས་པའི་གཞན་དོན་བསྒྲུབ། །ཅི་འབྱོར་པ་ཡིས་དཀོན་མཆོག་
མཆོད། །ལྷ་དང་སྔགས་ཀྱི་བཟླས་པ་སོགས། །དགག་པར་བྱ་བ་མ་ཡིན་ཏེ། །ཐམས་
ཅད་ཡེ་ཤེས་ཆེན་པོ་དང་། །འགལ་བ་མེད་པར་འགྲུབ་པའི་ཕྱིར། །ཐབས་དང་བྲལ་
བའི་སྟོང་ཉིད་ནི། །ཡོན་ཏན་མ་ལུས་ཀུན་གྱི་དགྲ། །སྟོང་ཉིད་བྲལ་བའི་ཐབས་ཀྱིས་
ཀྱང༌། །གྲོལ་བར་བྱེད་པ་མ་ཡིན་ནོ། །རིག་སྟོང་ཟུང་དུ་འཇུག་པའི་སེམས། །ཐབས་
ཤེས་ཟུང་འཇུག་ལམ་གྱིས་ནི། །སྐུ་གཉིས་ཟུང་འཇུག་ཐོབ་བྱེད་པ། །ཐེག་ཆེན་མ་
ལུས་འདིར་འདུས་སོ། །བསོད་ནམས་ཡེ་ཤེས་འཁོར་ལོ་ཟུང༌། །ཐབས་མཁས་སྲོག་
ཤིང་གིས་སྦྲེལ་ཏེ། །སྨོན་ལམ་རྟ་མཆོག་གིས་དྲངས་ནས། །ཀུན་མཁྱེན་གྲོང་དུ་འཇུག་
-418-

བྱེད་ཡིན། །
ཕྱག་ཆེན་ཉམས་ལེན།
ཕྱག་རྒྱ་ཆེན་པོ་ཉམས་སུ་ལེན་པའི་མན་ངག་ཆོས་ཀྱི་རྗེ་ས་སྐྱ་པཎྜི་ཏ་ཆེན་པོའི་
ཞབས་རྡུལ་སྤྱི་བོས་ལེན་པ། འཕགས་པས་རི་བོ་རྩེ་ལྔར་སྦྱར་བའོ།། །།
-419-